จังหวัดระยอง เปิดกิจกรรมวิ่งการกุศลหาเงินซื้อเครื่องมือแพทย์ให้โรงพยาบาลในจังหวัด ภายใต้ชื่อ “ก้าวเพื่อ 9 รพ.ในระยอง”
เมื่อเวลา 06.00 น.วันที่ 7 มี.ค.ที่สวนศรีเมือง อ.เมือง จ.ระยอง นายสาธิต ปิตุเตชะ รัฐมนตรีช่วยว่าการกระทรวงสาธารณสุข เปิดกิจกรรมวิ่งการกุศล“ก้าวเพื่อ 9 โรงพยาบาลจังหวัดระยอง” ซึ่งจัดขึ้นโดยสำนักงานสาธารณสุขจังหวัดระยอง และคณะกรรมการ่วมภาคเอกชน(กกร.) เพื่อหาเงินรายได้ซื้อเครื่องมือแพทย์ให้ รพ.9 แห่งใน จ.ระยอง ประกอบด้วย รพ.ระยอง รพ.บ้านค่าย รพ.ปลวกแดง รพ.บ้านฉาง รพ.นิคมพัฒนา รพ.แกลง รพ.เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี มาบตาพุด รพ.เขาชะเมา และรพ.วังจันทร์ นายสาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า “โครงการก้าวเพื่อ 9 รพ.ในระยอง”เป็นกิจกรรมความร่วมมือของชาวระยองทุกภาคส่วน โดยมีวัตถุประสงค์เพื่อพัฒนาคุณภาพชีวิตของชาวระยอง ผ่าน รพ.ของรัฐ 9 แห่ง ในทุกอำเภอและเพื่อเป็นการส่งเสริมการออกกำลังกายให้สุขภาพแข็งแรง ให้เกิดพลัง แสดงพลังผ่านกิจกรรมวิ่งแบบท้าทายในระยะทาง 289 กม.โดยแบ่งการวิ่งเป็น 4 วัน 4 ระยะทุกวันเสาร์ในเดือน มี.ค.นี้ โดยขบวนวิ่งจะผ่าน รพ.9 แห่งใน 8 อำเภอ ก่อนจะมาสิ้นสุดที่สวนศรีเมือง ในวันที่ 28 มี.ค.ซึ่งจะมีพิธีปิดโครงการในเวลา 17.00 น.ทั้งนี้ผู้มีจิตศรัทธาบริจาคสมทบทุนโครงการได้โดยโอนเงินผ่านบัญชีธนาคารกสิกรไทย สาขาเซ็นทรัลพลาซ่า เลขที่บัญชี 066-1-75812-0 หรือบริจาคโดยผ่านขบวนนักวิ่ง ในเส้นทางกิจกรรมดังกล่าว หรือสมทบทุนซื้อเสื้อที่ระลึกโครงการ ราคาตัวละ 300 บาท ...